
M E S T S K É           Z A S T U P I T E Ľ S T V O          V              H U M E N N O M

 

 

 

            Všeobecne záväzné nariadenie  o podmienkach        

         nakladania s bytmi na území mesta Humenné

     Mestské zastupiteľstvo v Humennom podľa § 6 zákona SNR č. 369/1990 Zb. o obecnom zriadení v znení  neskorších zmien a doplnkov, § 12 zákona SNR č. 189/1992 Zb. o niektorých opatreniach súvisiacich s nájmom bytov a  bytovými náhradami  a smernice Ministerstva výstavby a regionálneho rozvoja SR č. 8/1999, ktorou sa určujú pravidlá pre poskytovanie dotácií na výstavbu nájomných bytov v platnom znení sa uznieslo na tomto

                               v š e o b e c n e    z á v ä z n o m     n a r i a d e n í

                      o podmienkach nakladania s bytmi na území mesta Humenné.






Čl. 1

 
Základné ustanovenie 

(1) Všeobecne záväzné nariadenie o postupe vo veciach bytových sa vzťahuje na byty, ktoré sú vo vlastníctve mesta Humenné.

(2) Zmluvu o nájme bytu možno uzavrieť predovšetkým s uchádzačom o byt  podľa „užšieho výberu“ určeného mestom v súlade s týmto všeobecne záväzným nariadením.

(3) Na pridelenie obecného bytu nie je právny nárok a o pridelení obecného bytu rozhoduje mesto.

Čl. 2

                                                              Uchádzači o byt 

(1) Uchádzačom o prenajatie bytu, uvedeným v čl. 1, ods. 1 tohto  všeobecne záväzného   

      nariadenia môže byť každý obyvateľ (uchádzač) mesta, ktorý spĺňa následovné    

      podmienky:

      a/   podal si písomnú žiadosť o prenajatie bytu a má trvalý pobyt na území mesta,

      b/  dovŕšil 18 rokov,

      c/  nie je nájomcom  alebo vlastníkom bytu, rodinného domu a ani nie je čakateľom    

           o družstevný byt, resp. stavebníkom rodinného domu (nebolo mu vydané stavebné 

           povolenie),

      d/  preukáže spôsobilosť platiť nájom  a služby spojené s užívaním bytu,

      e/  je schopný spolunažívania a neporušuje dobré mravy v dome.

(2) Uchádzačom o prenajatie nájomného bytu, na výstavbu ktorého bola poskytnutá dotácia,  

      musí okrem podmienok uvedených v ods. 1 tohto článku spĺňať ustanovenia čl.4smernice             

      Ministerstva výstavby a regionálneho rozvoja SR č. 8/1999, ktorou sa určujú pravidlá    

      pre poskytovanie dotácií na výstavbu nájomných bytov v platnom znení.  

(3)   V prípade, že žiadosť uchádzača o prenajatie bytu neobsahuje údaje potrebné      

        k rozhodovaniu, Mestský úrad, oddelenie sociálne a bytové vyzve uchádzača, aby tieto        

        doplnil v 30 dňovej lehote.

(4)   Ak žiadosť uchádzača o byt spĺňa kritéria uvedené v tomto ustanovení, Mestský úrad,         

        oddelenie sociálne a bytové v termíne do 30 dní odo dňa podania žiadosti zašle           

        uchádzačovi „oznámenie o zápise do zoznamu uchádzačov o byt v meste Humenné.“

Čl. 3

Rozhodovanie na základe užšieho výberu

(1) Z uchádzačov evidovaných v zozname uchádzačov o byt v meste Humenné bytová a dislokačná komisia v spolupráci s oddelením sociálnym a bytovým  zostavuje priebežne širší výber.

(2) Užší výber zostavuje bytová a dislokačná komisia v spolupráci s oddelením sociálnym a bytovým z uchádzačov zaradených v širšom výbere a predkladá ho primátorovi mesta.

(3) Do užšieho výberu môže byť zaradený uchádzač o byt, ktorý spĺňa ustanovenia čl. 2 ods. 1 a v prípade nájomných bytov na výstavbu ktorých  bola poskytnutá dotácia aj čl. 2 ods. 2 tohto všeobecne záväzného nariadenia.

(4) Pri zostavovaní užšieho výberu sa zohľadňuje: 

     a/ naliehavosť bytovej potreby s prihliadnutím na viacrodinnné   spoločenstvo        

         v najbližšom príbuzenskom vzťahu s užívateľom bytu, s ohľadom na celkový počet osôb  

         obývaného bytu

    b/  dĺžka trvania dôvodov uchádzača o byt s ohľadom na termín podania žiadosti

    c/  zdravotné dôvody (uchádzač je ŤZP alebo ŤZP/S)

    d/  sociálne pomery

    e/  práce a služby nevyhnutné pre mesto.

(5) Uchádzač o byt zaradený do užšieho výberu, ktorému nebol pridelený byt v príslušnom roku je bez ďalšieho prerokovania opätovne prednostne zapísaný do nového užšieho výberu na nasledujúce obdobie.

(6) Uchádzači o byt,  schválení podľa doterajších predpisov, ktorým  ku dňu účinnosti tohto všeobecne záväzneho nariadenia nebol pridelený byt ostávajú  v užšom výbere a prenajímajú  sa im byty prednostne.

Čl. 4

                                               Rozhodovanie mimo užšieho výberu

(1) Mimo užšieho výberu môže prenajímateľ  bytov na základe povolenia mesta uzavrieť nájomnú zmluvu s uchádzačom o byt v týchto prípadoch:

a/ ak uchádzač dobrovoľne vráti mestu užívaný byt a požaduje od mesta byt s menším

    počtom obytných miestnosti, prípadne byt nižšej kategórie, 

b/ ak sa uchádzač zaviaže uhradiť nedoplatok na byt, ktorý sa uvoľnil a pohľadávka na

    nájomnom je zjavne nevymáhateľná, po odmietnutí takejto podmienky pre pridelenie

    bytu uchádzačmi zaradenými do užšieho výberu.

      c/  ak sa uchádzač zaviaže na vlastné náklady vykonať v byte alebo inom priestore také  

           zmeny, ktoré by byt alebo iný priestor robili spôsobilým na bývanie, po odmietnutí           

           takéhoto bytu uchádzačmi zaradenými do užšieho výberu,

      d/  s nájomcom bytu, ktorý je vo vlastníctve mesta Humenné a ktorý je potrebné uvoľniť            

           z dôvodov verejného záujmu, alebo ak byt alebo dom vyžaduje opravy, pri vykonaní 

           ktorých nemožno byt alebo dom dlhší čas ďalej užívať,

      e/  s uchádzačom o byt na ktorom prednostnom riešení má mesto mimoriadny záujem 

           z hľadiska pracovnej profesie alebo inej závažnej skutočnosti a potreby mesta, 

      f/  s uchádzačom o náhradný byt alebo o náhradné ubytovanie po rozvode manželstva na  

           základe rozhodnutia súdu, rozhodnutia o vyprataní stavby vydaného stavebným         

           úradom v dôsledku živelnej pohromy a pod.  

(2) O pridelení bytu mimo užšieho výberu rozhoduje primátor mesta po prerokovaní v bytovej a dislokačnej komisii.

Čl. 5

                                                                 Nájom bytu

(1) Prenajímateľom bytov vo vlastníctve mesta je mesto Humenné v zastúpení ENERGOBYT spol. s r. o. Humenné. 

(2) Zmluvu o nájme bytu uzatvára prenajímateľ po predchádzajúcom súhlase primátora mesta a na základe „povolenia na uzatvorenie nájomnej zmluvy“. Tento súhlas sa vyžaduje pri prvotnom  nájme novovystavaného, zriadeného alebo uvoľneného bytu, ako aj pri výmene bytov a bytových náhradách.

(3) V prípade prenechanie do užívania  nájomného bytu, na výstavbu ktorého bola poskytnutá dotácia sa  pri uzatváraní nájomnej zmluvy uplatnenia ustanovenia  čl. 4 smernice Ministerstva výstavby a regionálneho rozvoja č. 8/1999, ktorou sa určujú pravidlá pre poskytovanie dotácií na výstavbu nájomných bytov v platnom znení. 

(4) Uchádzača, ktorý odmietne primeraný byt, oddelenie sociálne a bytové po prerokovaní v bytovej a dislokačnej komisií vyradí z príslušného užšieho výberu, prípadne po zvážení dôvodov ponechá v evidencií pre ďalšie obdobie.

Čl. 6

                                                 Byty v domoch osobitného určenia 

(1) Domom osobitného určenia je dom, ktorý svojím stavebným usporiadaním, umiestnením, vybavením alebo spôsobom užívania je určený na to, aby byty v ňom obýval vymedzený okruh ľudí.

(2) Zmluvu o nájme bytu v dome osobitného určenia uzatvára prenajímateľ na základe užšieho výberu určeného mestom a vydaním povolenia.

(3) Do užšieho výberu uchádzačov o byt v dome osobitného určenia môže byť zapísaný uchádzač, ktorý:

a/   podal písomnú žiadosť

b/   je poberateľom dôchodku

c/   má trvalý pobyt na území mesta, resp. priamych príbuzných v meste Humenné

Čl. 7 

                                                       Záverečné ustanovenie

(1) Uchádzač o byt je povinný bez omeškania nahlásiť  akékoľvek zmeny týkajúce sa údajov pre posudzovanie závažnosti jeho bytovej situácie, a to na Mestský úrad, oddelenie sociálne a bytové v Humennom. V prípade, že tak neurobí nárok na jeho zaradenie do užšieho výberu zaniká.

(2) Užší výber  uchádzačov a zoznamy uchádzačov o byt v meste Humenné sú k nahliadnutiu na Mestskom úrade, oddelení sociálnom a bytovom a na úradnej tabuli mesta.

(3) Toto Všeobecne záväzné nariadenie nadobúda účinnosť 15. júla 2002 a dňom nadobudnutia účinnosti ruší Všeobecné záväzné nariadenie mesta Humenné č. 24/1996 o podmienkach nakladania s bytmi na území mesta  v znení neskorších zmien a doplnkov.

MUDr. Vladimír  K o s t i l n í k  

                  primátor mesta 

